Milky Way (τηλεοπτική σειρά)

Milky Way είναι ο τίτλος ελληνικής δραματικής τηλεοπτικής σειράς σε σενάριο και σκηνοθεσία του Βασίλη Κεκάτου. Η σειρά έκανε πρεμιέρα στην ελληνική τηλεόραση από τον τηλεοπτικό σταθμό Mega Channel στις 2 Νοεμβρίου 2023 και ολοκληρώθηκε στις 21 Δεκεμβρίου του ιδίου έτους με 8 επεισόδια, ενώ προβάλλεται και στη streaming πλατφόρμα Vodafone TV.

 Πλοκή 
Σε μία απόμακρη ορεινή πόλη, η 17χρονη Μαρία, τελειόφοιτη Λυκείου, ονειρεύεται να γίνει χορεύτρια και να ζήσει το «αθηναϊκό όνειρο» μακριά από το ασφυκτικό περιβάλλον στο οποίο μεγαλώνει. Οι ονειροπολήσεις της σταματούν απότομα όταν μένει έγκυος από τον φίλο της, τον Τάσο, έναν νεαρό που έχει περάσει όλη του τη ζωή δουλεύοντας στο μοναδικό βενζινάδικο της πόλης και δεν έχει φανταστεί ποτέ να ξεφύγει από τον μικρόκοσμό του. Η οικογένεια και οι φίλοι αγκαλιάζουν το απρόσμενο νέο της εγκυμοσύνης της, ενώ η ίδια δεν την αποδέχεται και σκέφτεται ως λύση την άμβλωση. Πρόσωπο-κλειδί και καταφύγιό της είναι ο Τζο, ο νέος συμμαθητής της, ένα αγόρι που ξεχωρίζει από το συντηρητικό περιβάλλον της τοπικής κοινωνίας. Οι δυο τους, ξεκινούν ένα ταξίδι γεμάτο περιπέτειες στον δρόμο προς την ενηλικίωση. Αντιμέτωπη με το μεγάλο της δίλημμα, η Μαρία θα βρεθεί ανάμεσα σε αυτό που πραγματικά είναι και σε αυτό που θέλουν οι άλλοι να γίνει.

 Διανομή 
ΗθοποιόςΡόλοςΚορίννα ΝτουλλάρτΜαρίαΚωνσταντίνος ΓεωργόπουλοςΤζοΝικολάκης ΖεγκίνογλουΤάσοςΑνδρέας ΚωνσταντίνουΓιώργοςΓιούλικα ΣκαφιδάΕλένηΘέμις ΜπαζάκαΜαρώΑκύλλας ΚαραζήσηςΆκηςΣτυλιάνα ΙωάννουΑθηνάΝαταλία ΣουίφτΚάτεΕυαγγελία ΚαμάραΒίρναΑφροδίτη ΚαποκάκηΣία

 Έκτακτες εμφανίσεις 
 Αργύρης Μπακιρτζής ως Νίκος (Φάντασμα)
 Μαρία Καλλιμάνη ως ντίλερ 
 Σοφία Κόκκαλη ως δασκάλα Γιώργου
 Τόνια Σωτηροπούλου ως Νίκη 
 Γεράσιμος Σκιαδαρέσης ως προπονητής Τάσου
 Ιώκο Ιωάννης Κοτίδης ως Μπασίλ 
 Σταύρος Τσουμάνης ως Όντι
 Βίκυ Μαϊδάνογλου ως Ρωξάνη
 Τζέο Πακίτσας ως Φίλιππος 
 Προμηθέας Αλειφερόπουλος ως εργοδότης Ελένης
 Κασσιόπη Κλέπκου ως Λίλη
 Αλέξανδρος Βούλγαρης ως Ανδρέας
 Ξένια Ντάνια ως Μύριαμ
 Λαέρτης Μαλκότσης ως γιατρός 
 Βίκυ Παπαδοπούλου ως Αγγελική, γυναικολόγος
 Νίκος Καραθάνος ως διοικητής αστυνομίας 
 Κίμων Κουρής ως πυγμάχος  
 Ιβάν Σβιτάιλο ως πυγμάχος  
 Μιχαήλ Ταμπακάκης ως εργοδότης Γιώργου 
 Άλκηστις Πουλοπούλου ως Ηρώ, μητέρα Τζο
 Ελένη Φουρέιρα ως η ίδια

 Επισκόπηση σειράς 
Η σειρά έκανε πρεμιέρα στις 2 Νοεμβρίου του 2023 και προβαλλόταν κάθε Πέμπτη στις 23:10.
 ΕπεισόδιαΠρεμιέρα σειράς Φινάλε σειράς82 Νοεμβρίου 202321 Δεκεμβρίου 2023

 Παραπομπές 

Κατηγορία:Ελληνικές δραματικές τηλεοπτικές σειρές
Κατηγορία:Τηλεοπτικές σειρές Mega